Diari Oficial de la Generalitat Valenciana


Sumari del DOGV 2976, del 22-04-1997 (1997/905059)

Resolució de 5 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/08/05/(1)/dof/vci/html**

### Dades del document

Número de DOGV
:   2976

Data del DOGV
:   22-04-1997

Secció del DOGV
:   I. DISPOSICIONS GENERALS

Número del document
:   1997/905059


Data del document
:   05-08-1996

Organisme emissor


Tipus de document
:   Resolució

Descriptors 

:   * Massalavés
    * vigilància del medi ambient
    * impacte ambiental

Resolució de 5 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental. Vist l'expedient 154/96-AIA sobre el projecte d'Instal·lació de dos autogeneradors elèctrics de gasoil (de 532 i 443 kW de potència cadascun) per a la fabricació de peces ceràmiques, de l'empresa Cerámicas Aznar, SL, situada al camí de Llombai, número 3, al terme municipal de Masalavés (Ribera Alta).  
Atés que el 14 de maig de 1996 es rep, del Servei Territorial d'Indústria i Energia de València, el projecte tècnic, l'estudi d'impacte ambiental i els resultats de l'exposició pública.  
Vist que la instal·lació dels dos autogeneradors té com a finalitat la generació d'energia elèctrica i tèrmica en forma de gasos calents que s'utilitzaran per a l'assecat de peces ceràmiques dedicades a la construcció, substituint part del consum de fueloil utilitzat per la indústria per gasoil com a combustible.  
Atés que han sigut exposats al públic la sol·licitud d'autorització administrativa i l'estudi d'impacte ambiental, durant el termini de 30 dies, mitjançant un anunci en el Butlletí Oficial de la Província número 59, de data 9 de març del 1996, sense que s'hi hagen presentat al·legacions, segons consta en l'ofici signat pel director territorial del Servei Territorial d'Indústria i Energia de València, amb data d'entrada en aquesta Conselleria el 16 de maig de 1996.  
Atés que el 4 de juny de 1996 es consulta el Servei de Residus i Contaminació d'aquesta Conselleria,  
Vist que, amb data 4 de juny de 1996, es remet un escrit al promotor i a l'empresa tècnica redactora, en què es comunica que en l'estudi d'impacte ambiental s'han de reparar els següents aspectes:  
1) Presentació en plànol/s de seccions en alçat que mostren clarament, des dels autogeneradors al procés d'assecat, el flux de gasos i el fumeral per on s'emeten aquests a l'atmosfera, com també la llegenda corresponent a cadascuna de les parts de les seccions presentades.  
2) Estimar les concentracions dels diferents contaminants que s'emetran a l'atmosfera atés el combustible utilitzat i l'ús en el procés d'assecat en l'activitat industrial.  
3) Càlcul justificatiu de l'alçària del fumeral de l'eixida dels gasos, d'acord amb l'Ordre de 18 d'octubre de 1976, sobre prevenció i correcció de la contaminació industrial de l'atmosfera i la confirmació que els nivells d'emissió compleixen allò establit en l'annex IV (taula 2.2) del Decret 833/1975, reglament que desenvolupa la Llei 8/1972, de Protecció de l'Ambient Atmosfèric.  
4) Determinar el nivell acústic (soroll i vibracions) produït i la seua atenuació fins a nivells no contaminants, considerant els empleats de la fàbrica i habitatges pròxims a aquesta.  
5) Precisar sobre la forma de recollida i destinació de l'oli procedent de la lubricació del motor, bateries i filtres, que com a residu tòxic i perillós s'atendrà al Reial Decret 833/1988, de residus tòxics i perillosos.  
Vist que, el 20 de juny de 1996, es rep la documentació del promotor de forma incompleta a allò sol·licitat en l'ampliació de l'estudi d'impacte ambiental.  
Vist que, el 21 de juny de 1996, es remet al promotor una còpia de l'informe del Servei de Residus i Contaminació (rebut el 19 de juny) perquè es prenguen en compte les següents observacions:  
Els residus generats en el tractament i depuració de combustibles i oli es consideren residus tòxics i perillosos, d'acord amb el Reial Decret 833/1988, reglament per a l'execució de la Llei 20/1986, Bàsica de Residus Tòxics i Perillosos i, per tant, és obligació de l'empresa gestionar-los adequadament, mitjançant empreses autoritzades per a la seua gestió. Així mateix, haurà de gestionar a través de gestors autoritzats la resta de residus tòxics i perillosos que es generen en el procés, com ara els envasos buits que hagueren contingut substàncies tòxiques i perilloses.  
Com a productora de residus tòxics i perillosos, i d'acord amb la legislació corresponent, l'empresa ha de quedar obligada a inscriure's en el registre de xicotets productors de residus tòxics i perillosos o, si escau, sol·licitar l'autorització com a gran productor, presentant la preceptiva declaració anyal.  
D'acord amb el programa de vigilància ambiental presentat, es farà un control semestral dels nivells i la composició dels gasos emesos a l'atmosfera, per una entitat col·laboradora de l'administració, d'acord amb allò establit en el Decret 833/1975 i els resultats seran remesos a la Direcció General de Qualitat Ambiental.  
Els fumerals d'evacuació de gasos hauran de disposar de l'adequat orifici per a la realització de les preses de mostres, a fi d'efectuar els mesuraments de control de les emissions exigides en la normativa. Així mateix, hauran de disposar d'una infraestructura fixa i segura que permeta l'accés als orificis.  
L'activitat sotmesa a estudi hauria de disposar d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, en què s'anotaran tots els mesuraments periòdics d'autocontrol de les emissions a l'atmosfera.  
Quant als límits d'emissió que s'esmenten en l'estudi d'impacte ambiental, cal fer alguns aclariments segons allò indicat en el Decret 833/1975. Per a les instal·lacions de combustió industrial, utilitzant-hi gasoil, els límits haurien de ser:  
- Opacitat: 2 en l'escala Bacharach i 1 en l'escala Ringlemann.  
- SOý, des de l'any 1980 el límit és de 850 mg/Nmü.  
- Límit per a monòxid de carboni 1.455 ppm.  
- En virtut de l'article 46.3 del Decret 833/75, els límits de les emissions per als contaminants no establits en l'annex IV del mencionat decret, es determinaran en cada cas particular, per la qual cosa considerem apropiat considerar com a límit d'emissió de partícules en suspensió 150 mg/m3, el mateix que s'esmenta en el punt 27 de l'annex IV («Activitats diverses»).  
- Per al cas dels òxids de nitrogen, la qüestió és més complexa. La primera possibilitat, la més lògica des del punt de vista de la protecció d'ambient atmosfèric, seria prendre com a límit l'indicat en el punt 27, encara que aquesta possibilitat probablement faria inviable econòmicament la posada en marxa de la instal·lació, ja que per la seua pròpia naturalesa eliminar els NOx seria quasi segur tan car com la mateixa instal·lació de combustió. Una altra possibilitat seria no indicar cap limitació per als NOx, però això és un tant il·lògic ja que així seria més permissiu el nivell d'emissió que en les instal·lacions de fabricació d'àcid nítric en les quals aquest contaminant és un pas intermedi inevitable. Finalment, una altra possibilitat seria indicar un nivell d'emissió arbitrari per a aquesta activitat, el qual podria ser prendre el límit de 300 ppm indicat per als NOx en el punt 27 com a límit només per al NOý.  
Vist que, el 3 de juliol de 1996, es remet al promotor un escrit en què se li sol·licita que es complete l'ampliació de l'estudi ambiental, com també prendre en compte el contingut de l'informe del Servei de Residus i Contaminació i concretar l'emplenament en el següent:  
1) Revisar i justificar la quantitat dels contaminants que s'emetran a l'atmosfera, sobretot el SOý que es produeix en cremar gasoil, CO, NOx, partícules sedimentables.  
2) Revisar i aclarir el càlcul dels diferents paràmetres que s'empren en la fórmula utilitzada, segons l'Ordre de 18 d'octubre de 1976 sobre prevenció i correcció de la contaminació industrial de l'atmosfera, per a saber l'alçària del/s fumeral/s. Càlcul d'alçària de fumeral que s'ha de fer per al cabal de cada contaminant evacuat per aquesta.  
3) Els nivells límits d'emissió que s'han de procurar no sobrepassar es recullen i s'especifiquen d'acord amb la legislació aplicable en l'informe del Servei de Residus i Contaminació i són:  
- Opacitat ... 2 (Bacharach) i 1 (Ringlemann).  
- SOý ... 850 mg/Nm3, des de l'any 1980.  
- CO ... 1.455 ppm.  
- Partícules en suspensió ... 150 mg/mü  
- Òxids de nitrogen (NOý) ... 300 ppm.  
Vist que, amb data 16 de juliol de 1996, el promotor remet la reparació de les deficiències indicades en el nostre anterior escrit.  
Vist que, en la informació aportada pel promotor (en dates 20 de juny i 16 de juliol) com a ampliació de l'estudi d'impacte ambiental es recull el següent:  
- Esquema del flux de gasos: autogeneradors, caixa de mescles (gasos més aire de refrigeració), assecador i eixida a l'exterior pel fumeral.  
- Plànol de planta de la indústria, en què s'indica la situació del fumeral i la del procés industrial.  
La relació de contaminants, de forma justificada, que es genera de cada motor.  
 D2840LE21 D2842LE21  
CO (g/Nmü) 0,34 0,34  
NOý (g/Nmü) 3,7 3,9  
SOý (g/Nmü) 0,418 0,418  
Pols (g/Nmü) 0,1 0,12  
L'alçària del fumeral, obtinguda en el seu càlcul per al més desfavorable que és el NOx, és de 14,13 m. Però s'instal·larà en un fumeral d'una alçària superior.  
Els nivells de les emissions a l'atmosfera de la instal·lació, que són inferiors als nivells màxims indicats en l'informe del Servei de Residus i Contaminació:  
NOý (ppm) 152  
SOý (mg/Nmü) 31,48  
CO (ppm) 23,77  
Pols (mg/Nmü) 9,04  
Índex de Bacharach 1  
L'atenuació del nivell acústic (soroll i vibracions) produït pels dos autogeneradors que serà al voltant dels 110 dB(A), es durà a terme amb:  
· La instal·lació d'aquests en un recinte aïllat de la indústria i construït segons la Norma Bàsica NBE-CA-88 que aconseguirà un aïllament acústic de 46 dB(A)  
· I, a més, estaran col·locats en bancades sobre silent-bloncs.  
I en l'exterior el nivell acústic serà de 64 dB(A).  
Els residus tòxics i perillosos (olis, líquids de refrigeració) seran adequadament emmagatzemats en envasos resistents que responguen amb seguretat a les manipulacions necessàries i es mantinguen en bones condicions sense defectes estructurals ni fuites aparents. Seran etiquetats i emmagatzemats en una zona que no hi haja perill de formació de substàncies tòxiques, ni inflamables, sense que el seu emmagatzemament excedisca el sis mesos, i es lliuraran a un gestor autoritzat, segons allò disposat en la secció 2.ª, «Obligacions dels productors», del Reial Decret 833/1988, de 20 de juliol.  
En el procés d'assecat de les peces ceràmiques -rajoles- que posseeixen un 24% del seu pes en aigua perden gradualment un 19% d'aquest pes, amb la qual cosa no es preveu que els gasos, al seu pas per l'assecador, arrosseguen partícules sòlides.  
Vist que s'estableix, com a programa de vigilància ambiental, la realització d'un control semestral dels nivells i de la composició dels gasos emesos a l'atmosfera per una entitat col·laboradora de l'Administració, que complisca els requisits exigits pel Decreto 833/75 i els resultats seran remesos a la Direcció General de Qualitat Ambiental d'aquesta Conselleria.  
Atés que els residus generats dels combustibles en les operacions de trasllat, emmagatzemament, tractament i depuració, són residus tòxics i perillosos, com també els envasos buits que hagueren contingut substàncies tòxiques i perilloses.  
Atés que l'alçària del fumeral per a evacuar els gasos procedents dels assecadors tindrà una alçària superior a 14,13 metres i no s'utilitzarà el fumeral de 8 metres d'alçària que hi ha actualment,  
Atés que els nivells d'emissió de contaminants a l'atmosfera calculats per als dos models d'autogeneradors que s'han d'instal·lar de gasoil no superen els valors límits que recull, d'acord amb la legislació, el Servei de Residus i Contaminació.  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5 de la Llei d'Impacte Ambiental i els concordants del seu reglament.  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i altres disposicions aplicables,  
Atés que l'article 5 del Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental per a l'execució de la Llei 2/1989, d'Impacte Ambiental, atribueix la competència a l'òrgan ambiental per a la declaració d'impacte ambiental dels projectes als quals s'aplique aquesta llei.  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, a l'únic efecte ambiental, el projecte d'Instal·lació de dos autogeneradors elèctrics de gasoil (amb 532 i 443 kW de potència cadascun) per a la fabricació de peces ceràmiques, de l'empresa Cerámicas Aznar, SL, situada al camí de Llombai, número 3, al terme municipal de Masalavés (Ribera Alta), en els termes que estableix l'estudi d'impacte ambiental, les seues ampliacions i les següents condicions:  
1) L'oli dels sistemes de lubricació, possibles vessaments, bateries, filtres procedents dels circuits de trasbals de l'oli, i en general qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i entregada a un gestor autoritzat, segons allò disposat en el Reial Decret 833/1988, de 20 de juliol, de residus tòxics i perillosos.  
2) Pel fet de ser productor de residus tòxics i perillosos, l'empresa estarà subjecta a tot allò disposat en l'anterior reial decret, com també a la Llei 20/1986, de 14 de maig. És a dir, s'haurà d'inscriure en el registre de xicotets productors de residus tòxics i perillosos o, si s'escau, sol·licitar l'autorització com a gran productor, presentant la preceptiva declaració anyal.  
3) Es realitzarà el control semestral, proposat en el programa de vigilància ambiental, dels nivells i la composició dels gasos emesos a l'atmosfera, per una entitat col·laboradora de l'administració, d'acord amb allò establit en el Decret 833/1975 i els resultats obtinguts es remetran a la Direcció General de Qualitat Ambiental.  
4) Els fumerals d'evacuació de gasos hauran de disposar de l'adequat orifici per a la realització de les preses de mostres, a fi d'efectuar els mesuraments de control de les emissions exigides en la normativa, i hauran de disposar d'una infraestructura fixa i segura que permeta l'accés als orificis.  
5) L'activitat haurà de disposar d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, en què s'anotaran tots els mesuraments periòdics d'autocontrol de les emissions a l'atmosfera.  
Segon  
Notificar als interessats que contra aquesta resolució, pel fet de ser un acte de tràmit que no posa fi al procediment ni produeix indefensió, no s'hi pot interposar cap recurs, sense perjudici que utilitzen els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 5 d'agost de 1996.- La directora general de Qualitat Ambiental: Gloria Arnandis Boix.


Còpia Permalink ELI